ArabovMK/tajik-wikipedia-corpus huggingface dataset:
Фаттоҳ Азизов

Фаттоҳ Ҳалимович Азизов (1 майи соли 1949, деҳаи Шайхбурҳони ноҳияи Бобоҷон Ғафуров) — иқтисоддон, доктори илмҳои иқтисодӣ, профессор. Аълочии маорифи Тоҷикистон. Зиндагинома Хатмкардаи Институти давлатии педагогии Ленинобод. Солҳои 1971 – 1973 таҷрибаомӯзи Институти иқтисодиёти АИ ҶШС Тоҷикистон, 1973 – 1977 муҳаққиқи коромӯз ва аспиранти Институти марказии иқтисодиёту математикаи АИ СССР, 1977 – 1978 ходими хурди илмии Институти иқтисодиёти АИ ҶШС Тоҷикистон, 1978 – 1997 муаллими калон, дотсент, профессор кафедраи "Назарияи иқтисодиёт"-и Донишгоҳи давлатии Хуҷанд ба номи академик Б. Ғафуров. Аз. соли 1980 ҳамзамон директори Корхонаи илмӣ-истеҳсолии ҷумҳуриявии "Шамъ"-и Вазорати кишоварзӣ ва ҳифзи табиати Ҷумҳурии Тоҷикистон. Оид ба таҳлили бонизоми идораи истеҳсолоти саноатӣ дар шароити иқтисоди бозоргонӣ, консепсияи таҳия ва такмили идораи истеҳсолоти кишоварзӣ, ҷанбаҳои минтақавии сиёсати хазинадорӣ ва дигар масъалаҳои иқтисодӣ беш аз 100 таълифот, аз он ҷумла 38 китоб, 8 рисола ва зиёда аз 60 мақолаи илмӣ ба табъ расондааст. Асарҳояш дар Россия, Хитой, Чехия, Словакия нашр шудаанд. Профессор фахрии Пажӯҳишгоҳи иқтисодии Вазорати кишоварзии Ҷумҳурии Чехия, профессор фахрии Донишкадаи забонҳои хориҷии Нинсяи ҶХХ мебошад. Иштирокдори конференсияҳои байналмилалист. Осор.
Фатуново (ноҳияи Коношский)

Фатуново — деҳаест дар Русия, ки дар ҳайати ноҳияи Коношский, вилояти Архангелск медарояд.
Фатяново (ноҳияи Каргополский)

Фатяново — деҳаест дар Русия, ки дар ҳайати ноҳияи Каргополский, вилояти Архангелск медарояд.
Фатянка (ноҳияи Тотем, Вологда)

Фатянка — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Тотем, ки дар вилояти Вологда қарор дорад, дохил мешавад.
Фатяновская (деҳа)

Фатяновская — деҳаест дар Русия, ки дар ҳайати ноҳияи Верхнетоемский, вилояти Архангелск медарояд.
Фатяново (ноҳияи Вожегод, Вологда)

Фатяново — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Вожегод, ки дар вилояти Вологда қарор дорад, дохил мешавад.
Фатяново (ноҳияи Ковров)

Фатяново - деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Ковров, ки дар вилояти Владимир қарор дорад, дохил мешавад.
Фатяново (ноҳияи Тарног, Вологда)

Фатяново — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Тарног, ки дар вилояти Вологда қарор дорад, дохил мешавад.
Фатяново (ноҳияи Шуй, Иванов)

Фатяново — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Шуй, ки дар вилояти Иванов қарор дорад, дохил мешавад.
Фатҳалишоҳи Қоҷор

Фатҳалишоҳ (1, Домғон, Устони Симнон — 23 октябр 1834, Исфаҳон) — дувумин шоҳ аз дудмони Қоҷор, бародарзодаи Оқомуҳаммадхон буд, ки аз соли 1797 то 1834 ба муддати 37 солу 2 моҳ бар Эрон ҳукумат кард. Муҳиммтарин иттифоқоте, ки дар замони ҳукумати Фатҳъалишоҳ рӯй дод вуқӯъи ду Ҷанги миёни Эрон ва Русия буд, ки артиши Эрон дар онҳо шикаст хӯрд. Натиҷаи ин ҷангҳо имзои аҳдномаҳои Туркмончой ва Гулистон буд 5, ки ба мӯҷиби он бахшҳои бузурге аз қаламравҳои шимоли ғарбии Эрон, ки шомили кишварҳои муосири Арманистон, Гурҷистон, Доғистон, Озарбойҷон ва Нахҷавон мешавад аз Эрон ҷудо ва ба Русия мулҳақ шуданд.
Фатҳиддин Тешаев

Фатҳиддин Тешаев (3 апрел 1961, Доробӣ, ноҳияи Ховалинг — 12 октябр 1992, ноҳияи Кушониён, Вилояти Қурғонтеппа) — овозхони тоҷик. Ҳунарпешаи шоистаи Тоҷикистон. Зиндагинома Фатҳиддин Тешаев 3 апрели 1961 дар деҳаи Доробии ноҳияи Ховалинг ба дунё омадааст. Соли 1982 Донишкадаи давлатии санъати ба номи М. Турсунзодаро ба поён оварда, дар н. Бохтар ба ҳайси мудири хонаи маданият, роҳбари бадеии ансамбл, директори Мактаби бачагонаи мусиқӣ фаъолият намудааст. Тӯли ҳунарнамоии кӯтоҳмуддат зиёда аз ҳафтод суруд ба савғо овардааст, ки аз миёни онҳо "Орзу", "Дил рафт зи тан берун", "Таолаллоҳ", "Даврони ту", "Коммунист", "Ба ноз ба ноз", "Афсӯс", "Туро хоҳам", "Фарёди ишқ", "Лайливу Маҷнун", "То боди сабо", "Булбули шӯрида", "Дуру наздик", "Мемонад ба дил", "Бо ёр", "Нури ду дида", "Дарди ишқ", "Оҳи оташин" дар хазинаи Радиои тоҷик маҳфузанд. Дар борааш филм бо номи "Интизории модар" ба навор бардошта шудааст. Даргузашт Фатҳиддин Тешаев 12 октябри соли 1992 бар асари як садамаи нақлиётӣ даргузашт.
Фатҳии Ғазнавӣ

Фатҳии Ғазнавӣ (1; қарни) — шоир ва ҳакими форс-тоҷики аҳди султон Яминуддавла Баҳромшоҳ, муосир бо Мухтории Ғазнавӣ ва Саноӣ.
Фатҳиддин Усмонзода

Фатҳиддин Усмонзода (зод. 18 апрели соли 1975, ноҳияи Нуробод, ҶШС Тоҷикистон) — омӯзгор, ходими ҷамъиятиву давлатӣ, номзади илмҳои иқтисод. Аълочии маорифи Тоҷикистон. Зиндагинома Усмонзода Фатҳиддин Бадриддин 18 апрели соли 1975 дар ноҳияи Нурободи таваллуд шудааст. Соли 1998 Донишгоҳи техникии Тоҷикистон ба номи академик М.С.Осимиро аз рӯи ихтисоси муҳандис-иқтисодчӣ бо дипломи аъло хатм кардааст. Оиладор, соҳиби 4 фарзанд аст. Кор ва собиқа Солҳои 1999-2007 дар Донишгоҳи техникии Тоҷикистон ба ҳайси ассисент, муаллими калон, иҷрокунандаи вазифаи мудири кафедраи "Менеҷменти истеҳсолот" фаъолият намуд. оли 2007 сардори раёсати банақшагирӣ, иҷрои буҷет ва ояндабинӣ дар соҳаи маорифи Вазорати маорифи Ҷумҳурии Тоҷикистон таъйин гашт ва то соли 2011 дар ин вазифа фаъолият намуд. Бо Қарори Ҳукумати Ҷумҳурии Тоҷикистон соли 2011 муовини вазири маорифи Ҷумҳурии Тоҷикистон, баъди тағйир ёфтани сохтори вазорат такроран аз соли 2014 муовини вазири маориф ва илми Ҷумҳурии Тоҷикистон таъйин шуд. Дар ин вазифа то соли 2020 фаъолият намуд. Аз 13 январи соли 2020 инҷониб ба ҳайси Раиси ноҳияи Фирдавсии шаҳри Душанбе фаъолият намуда истодааст. Фаъолияти илмӣ Фатҳиддин Усмонзода рисолаи номзадии худро дар мавзуи "Дастгирии давлатӣ ва танзими фаъолияти соҳибкорӣ дар бахши истеҳсоли саноатӣ (дар мисоли сиёсати андоз)" 5 июли соли 2007 ҳимоя намуда, ба дараҷаи илмии номзади илмҳои иқтисодӣ мушарраф гардидааст. Осор Муаллифи 3 монография ва зиёда аз 40 дастуру мақолаҳои илмӣ мебошад. Ҷоизаҳо.
Фатҳобод

Фатҳобод — деҳа дар ҳудуди ҷамоати деҳоти Мискинободи ноҳияи Файзобод. Аз деҳа то маркази ноҳия 29 км. Аҳолиаш 2926 нафар, тоҷикон. Аз 328 хоҷагӣ иборат аст. Дар сари роҳи Файзобод - Роғун воқеъ гардидааст. Деҳа мактаби таҳсилоти миёнаи умумӣ, хонаи саломатӣ, 6 хоҷагии деҳқонии инфиродӣ, 6 мағоза, 2 чойхонаи ҷамъиятӣ ва масҷиди ҷомеъ дорад. Мардуми деҳа ба боғдорӣ, ғаллакорӣ, чорводорӣ, картошкапарварӣ машғуланд. Заминҳо аз чашмаҳои кӯҳӣ ва дарёи Харкуш обёрӣ мешаванд.
Фатҳия (шаҳр)

Фатҳия — минтақа ва шаҳри осоишгоҳ дар ҷанубу Туркия (вилояти Муғла). Аҳолиаш 84 ҳазор нафар. Шаҳр дар поёни кӯҳҳои ҷангалҳои санавбар ва сидр ҷойгир аст (калонтаринашон қуллаи Бобо аст). 40 км дуртар аз шаҳр фурудгоҳи Даламан воқеъ аст. Фатҳия тақрибан 285 рӯзи офтобӣ дар як сол дорад. Мавсими истироҳатӣ дар ин ҷо дар охири моҳи март оғоз ёфта, то охири моҳи ноябр идома меёбад 1. Фатҳия бо меҳмонхонаҳои гуногуни ситорадор, виллаҳо ва ҳуҷраҳо бо ошхона низ хеле маъмул аст 2. Таърих Дар қаламрави шаҳр дар замонҳои қадим шаҳри Телмесс мавҷуд буд.)). Шаҳр хеле машҳур буд ва маркази пешгӯӣ ба Аполло бахшида шуда буд. Телмесс додугирифти иқтисодии қавӣ бо Родоси юнонӣ дошт ва дар асри то милод қисми Иттиҳоди Делос буд, ки таҳти назорати Афина буд. Дар асри, номи шаҳр Анатасиополис бахшида ба император Анастасияи номгузорӣ шуд. Дар асри оянда, ӯ номи нав гирифт — Макри (— дароз,) бо номи ҷазира дар даромадгоҳи халиҷ. Бо ин ном шаҳр то соли 1914 ба вуҷуд дошт. Баъд аз раҳо кардани шаҳр аз юнониҳо он ба хотираи — пилоти ҳарбӣ Фатҳ Бей номгузорӣ шуд, ки ҳангоми суқути ҳавопаймо дар соли 1914 вафот кардааст.
Фатҳобод (деҳа, н. Тоҷикобод)

Фатҳобод — деҳа дар ҷамоати деҳоти Қалъаилабиоби ноҳияи Тоҷикобод. Аз Фатҳобод то маркази ҷамоат 3 км, то маркази ноҳия 3 км. Аҳолиаш 3389 нафар, тоҷикон.
Фатҳулло Абдуллоев

Фатҳулло Абдуллоев – олим, кимиёшиноси тоҷик, номзади илмҳои кимиё, дотсент. Зиндагинома Солҳои 1955–1958 муаллими мактаби 8-солаи ноҳияи Ӯротеппа буд. Солҳои 1958–1963 дар факултети табиатшиносию географияи ДДОД ба номи Т. Шевченко таҳсил кардааст. Солҳои 1963–1965 лаборанти калони кафедраи химияи умумӣ, 1965–1968 аспирант, 1968–1981 муаллими калони кафедраи химияи органикӣ, 1981–1989 дотсенти кафедраи химияи органикӣ ва биологӣ, 1989–1991 иҷрокунандаи вазифаи мудири кафедраи химияи органикӣ ва биологии Донишкадаи давлатии омӯзгории Душанбе ба номи Т.Г. Шевченко буд. Солҳои 1991–1998 ҳамчун дотсенти кафедраи химияи органикӣ ва биологии Донишгоҳи давлатии омӯзгории Тоҷикистон ба номи Садриддин Айнӣ кор кардааст. Аз соли 1998 то ба имрӯз мудири кафедраи химияи органикӣ ва биологии Донишгоҳи давлатии омӯзгории Тоҷикистон ба номи Садриддин Айнӣ мебошад. Фаъолияти илмӣ Муаллифи якчанд асару мақолаҳои илмӣ ва илмию методӣ аст. Оид ба синтези эфирҳои алкоксиметилии кетоспиртҳо" (ва кетоспиртҳо) корҳои илмӣ бурдааст. Соҳиби 2 ихтироот мебошад. Осор Мукофот Пайвандҳо Энсиклопедияи Донишгоҳи давлатии омӯзгории Тоҷикистон ба номи С. Айнӣ.
Фатҳиддин Муҳаммадов

Фатҳиддин Абдулҳамидович Муҳаммадов (9.02.1941, Душанбе) — муҳандис, ихтироъкори ҳавопаймо (авиаконструктор), олим. Номзади илмҳои техникӣ. Зиндагинома Фатҳиддин Абдулҳамидович Муҳаммадов 9 феврали 1941 дар шаҳри Душанбе ба дунё омадааст. Дар мактаби миёнаи русии 12 Душанбе таҳсил намудааст. Аз соли 1950 дар маҳфили авиамоделсозии Хонаи пионерони шаҳри Сталинобод (ҳоло – Душанбе) иштирок карда, чун узви Аэроклуби ш. Сталинобод ба ҳайси лочин - варзишгар дар планеру тайёраҳои А-2, МАК-15, -13, ЯК-12 ва ЯК-18 парвоз намудааст. Аввалин ҳавопаймои худро дар Хонаи пионерон соли 1958 дар 17-солагиаш ихтироъ кардааст, ки он "Душанбе-1" ном дошт. Баъди хатми факултети механикии Институти инженери авиатсияи граждании Рига (Латвия) аввал ассистент, сипас аспиранти кафедраи аэродинамика ва динамикаи парвоз будааст. Соли 1973 дар мавзӯи "Хусусиятҳои аэродинамика ва динамикаи тайёраи мусофиркаши фавқуссадои ТУ-144" рисолаи номзади дифоъ кардааст. С. 1974-1981 корманди масъули кафедраи лоиҳакашии тайёраҳои Институти авиатсионии Москва. Бо ташаббуси ӯ дар Тоҷикистон сохтмони корхонаи азими авиатсионӣ, таълими инженерон ва мутахасисони ин корхона дар шаҳрҳои Комсомолски соҳили Амур, Иркутск, Новосибирск ва Москва ва дигар шаҳрҳои Русия шурӯъ гардид, ки директории сохтмони мазкур ба зиммаи ӯ буд. Сардори (сарихтироъкори) нахустин дар Осиёи Марказӣ Бюрои таҷрибавии конструктории тайёрасозии (БТК) филиали Корхонаи мошинсозии ба номи А.И.Микояни Москва. Эҷодиёт Дар ин муддат дар БТК филиали Душанбе аввалин лоиҳаи тайёраи дуҷояи таълимию машқии "Душанбе-2" (Юлия) барои омӯзиши ибтидоӣ тарҳрезӣ шуд, ки мебоист соли 1990 дар корхонаи навбунёд истеҳсол мегардид, вале пошхӯрии СССР ва оғози ҷанги дохилии Тоҷикистон ба ин халал расонид. Дуюмин лоиҳаи Бюрои таҷрибавии конструктории тайёрасозии (БТК) тарҳрезии тайёраи боркашу мусофирбари 50-ҷояи "Евразия-50" буд. Ин тайёра барои кишварҳои ҳарорати ҳавояшон то 50 дараҷа гарм ва фурудгоҳашон то 4000 м баланд аз сатҳи баҳр таъйин гардидааст. Лоиҳаи сеюми филиали (БТК) Тоҷикистон тайёраи маъмурии 8-12-ҷояи (варианти дуюмаш -50-ҷояи) "Авиамастер" (МИГ-119) буд, ки ба он Ин.-ути марказии аэродинамикии Россия (ЦАГИ) баҳои хеле баланд додааст. Лоиҳаи чоруми БТК тайёраи таълимию машқии "Интеграл" – МИГ мебошад. С. 1985-1990 бо Институти давлатии илмӣ-тадқиқотии системаҳои авиатсионӣ (ГОСНИАС) лоиҳаи тайёраи шикории (қиркунандаи) фавқулманёврро мустақилона тадқиқ намуд. Ҷанги шаҳрвандии дохилии кишвар барои давом додани фаъолияти тадқиқотиаш имконият надод ва ихтироъкор ба Москва бозгашта, ширкати хусусии "ТОО Бюрои таҷрибавию коструктории "ЕврАзия"-ро таъсис дод. Осор Муаллифи чандин асари илмӣ доир ба соҳаи авиатсия, аз ҷумла ҳаммуаллифи китоби машҳури "Тарҳрезии тайёраҳои сабуквазн"-и А.А.Бодягин, доктори илми техникӣ, профессори Институти авиатсионии Москва мебошад. Фатҳиддин Муҳаммадов соҳиби патенти 2052367 (тайёраи манёврӣ, 1992), патенти 5054622 (тайёра-аэробуси бисёрҷояи бору мусофирбар, 1993), патенти 2166462 (тайёраи шикорӣ - қиркунандаи сериал, 2000) аст. Ҷамъ 23 тайёраи гуногунтамғаро ихтироъ кардааст.
Фатҳобод (деҳа, н. Ҷайҳун)

Фатҳобод — деҳа дар ҷамоати деҳоти Панҷи ноҳияи Ҷайҳун. Аз Фатҳобод то маркази ҷамоат 9 км, то маркази ноҳия 10 км. Аҳолиаш 1009 нафар, тоҷикон.
Фатҳулло Аҳмадов

Фатҳулло Аҳмадов (14 апрели 1918, деҳаи Даштак, ноҳияи Хуҷанд 1944, Седлетси Полша) — Қаҳрамони Иттифоқи Советӣ, сержант. Зиндагинома Баъди хатми курси ронандаи трактор низ сарфароз гардидааст.
Фатҳулло Фатҳуллоев

Фатҳулло Фатҳуллоев — яке аз футболбозони тоҷик ки дар Куриёи Ҷанубӣ рӯзи 20 августи соли 2007 аз болои Тими ИМА ғолиб баромад. Иштирокчи ва нимҳимоятгари дастаи миллии футболи Тоҷикистон аз Истиқлол дар Қатар.
Фатҳулло Хоҷаев

Ҳунарпешаи хидматнишондодаи ҶШС Тоҷикистон Фатҳулло Хоҷаев (20 майи 1932, Кӯлоб, вилояти Кӯлоб, ҶШС Тоҷикистон) — овозхон, навозанда, Ҳунарпешаи хизматнишондодаи ҶШС Тоҷикистон. Зиндагинома Соли 1950 Омӯзишгоҳи мусиқии шаҳри Душанберо хатм намуда, дар Театри мусиқӣ-мазҳакаи шаҳри Кӯлоб ба сифати мутриб, сароянда, роҳбари дастаи мутрибон ҳунар озмудааст. Тӯли бист соли фаъолият дар тамоми чорабиниҳои фарҳангии театри номрафта иштирок доштааст, барои намоишномаҳо мусиқӣ эҷод карда, дар баъзе спектаклҳо нақшҳои эпизодӣ бозидааст. "Фалак", "Намепурсӣ", "Хазонрез", "Эй Ватан", "Нигоҳи ту", "Чӣ кунам", "Борон, борон", "Шинам ба баландиҳо", "Духтари пахтачин" аз зумраи беҳтарин суруду навоҳояш ба шумор мераванд. Ҷоизаҳо Бо Грамотаи Фахрии Президиуми Совети Олии Тоҷикистон сарфароз шудааст.
Фатҳуллоҳи Қазвинӣ

Фахруддин Фатҳуллоҳи Қазвинӣ — шоир и ғазалсарои форс-тоҷик, бародари Ҳамдуллоҳи Муставфӣ. Таълифот Аз ғазалсароёни замон ва дар ин ҷода пайрави Авҳадии Мароғаӣ будааст 1. Намунаҳои осораш кам мондааст. Ин байт аз ӯст: Рӯзи аҷалам нола на аз рафтани ҷонаст. Аз ёр ҷудо мешаваму нола аз он аст.
Фатҳуллоҳи Азиз

Фатҳуллоҳи Азиз - нависанда, узви Иттифоқи журналистони Тоҷикистон, узви Иттифоқи нависандагони Тоҷикистон. Зиндагинома Фатҳуллоҳи Азиз (Азизов Фатҳулло Неъматович) 1 марти соли 1949 дар деҳаи Дурбати ноҳияи Ҳисор таваллуд ёфтааст. Пас аз гирифтани маълумоти миёна ду сол муаллими синфҳои ибтидоӣ буда, ғоибона дар факултаи таърихи Донишгоҳи давлатии Тоҷикистон таҳсил кардааст. Сипас ба шуъбаи рӯзона гузашта, солҳои 1968-1973 дар шуъбаи журналистикаи факултаи филологияи тоҷики донишгоҳ соҳиби маълумот гаштааст. Аз сентябри 1975 то феврали 1976 муҳаррири редаксияи ҷавонони Телевизиони Тоҷикистон, солҳои 1976-1980 инструктори Кумитаи иҷроияи Шӯрои депутатҳои халқи ноҳияи Ҳисор, солҳои 1980-1985 инспектори Кумитаи ноҳияивии Ҳизби коммунисти Тоҷикистон, аз декабри 1985 то ноябри 1992 муҳаррири рӯзномаи "Ҳисори Шодмон" (собиқ "Байрақи ленинизм") будааст. Аз ноябри 1992 то апрели 2012 дар вазифаҳои гуногуни ҳукумати ноҳияи Ҳисор адои хидмат кардааст. Аз марти соли 2012 нафақагир буда, ҳамзамон, дар нашриёти "Маориф ва фарҳанг"-и Вазорати маорифи ҷумҳурӣ фаъолият дорад. Эҷодиёт Чакидаҳои хомааш дар маҷмӯаҳои дастҷамъии "Баҳори Ҳисор", "Падида", "Дурдонаҳои Алмосӣ", "Насими субҳ", "Паёми истеъдод", "Насими Ҳисор", "Таронаҳои водии зарнисор", "Тазкираи адабиёти тоҷик дар садаи бист" чоп шудаанд. Асарҳои алоҳидааш таҳти унвони "Анвори ҳикмат", "Раҳнаварде дар биёбон", "Офаридгор ва Инсон", "Накҳати хаёл", "Масали зиндагӣ", "Девонаи ватандӯст", "Ҷиҳод", "Таърихи мухтасари Ҳисор", таърихномаҳои "Ҳисори Шодмон" (ҳамроҳи Зафари Дӯст, 1992), "Некном", "Аз Сабо то Шаҳринав", "Хираднома" ва ғ. ба табъ расидаанд. "Панднома"-и шоири классики қазоқ Абай, маҷмӯаи ҳикояҳои нависандаи турк Бекир Юлдуз ва қиссаи нависандаи туркман Қаюм Тангриқулиев "Ду сафедор"-ро аз русӣ ба тоҷикӣ гардондааст. Ҷоизаҳо.
Фатҳӣ Башага

Фатҳӣ Башага (20 августи 1962, Мисурата) — сиёсатмадор ва арбоби давлатии Либиё, собиқ вазири корҳои дохилии Ҳукумати Ваҳдати Миллии Либиё. Сарвазири феълии Либия аз 10 феврали 2022. Зиндагинома 20 августи соли 1962 дар Мисурата таваллуд шудааст. Ӯ аслан турк аст. Соли 1984 техникуми авиатсионии Мисуратаро хатм намуда, соли 1985 лётчик-мураббӣ шуд ва қариб 10 сол кор кард. Соли 1993 ӯ аз нерӯҳои ҳавоии Либиё рафт ва ба тиҷорат машғул шуд. Бо оғози ҷанги шаҳрвандии Либиё дар соли 2011 ӯ ба шӯришиён пайваст. Соли 2012 узви Шӯрои Мисурата шуд ва дар бархе аз амалиёти низомӣ ширкат кард. Дар соли 2013 ӯ барои курсии вазири дифои Либиё номзад шуд, аммо натавонист ин мақомро ишғол кунад. Соли 2014 ӯ аз Мисурата вакили Маҷлиси намояндагони Либиё интихоб шуд. Аз тарафдорони худ даъват кард, ки Маҷлисро бойкот кунанд. Соли 2015 раиси Шӯрои дифоъ таъин шуд. Моҳи октябри соли 2018 дар Ҳукумати ваҳдати миллии Либиё вазири корҳои дохилӣ шуд. Башага хангоми дар вазифаи вазир буданаш кушиш кард, ки полиси Либиёро аз нав ташкил кунад. 28 августи соли 2020 дар пасманзари эътирозҳои дар Триполи оғозшуда аз мақомаш барканор шуд, аммо 3 сентябри ҳамон сол ӯ дубора вазири корҳои дохилӣ таъин шуд. 25 марти соли 2021 бо сабаби тасмими ширкат дар интихоботи президентӣ истеъфо дод. 1 10 феврали соли 2022 аз ҷониби Маҷлиси намояндагони Либиё сарвазири нави Либиё таъин шуд. Даъвоҳо дар бораи ширкат дар шиканҷа дар зиндони Митига Раҷаб Макраҳӣ, маҳбуси собиқи зиндони Митиг, ки дар зиндон чашмашро гум кардааст, пас аз фирор ба Додгоҳи ҳуқуқи башари Африқо шикоят бурд. Ин мард талаб кардааст, ки Фатҳи Башага ба ҷавобгарӣ кашида шавад, ки ба гуфтаи Макраҳӣ, гӯё ӯ шахсан чашми ӯро кандааст.
Фаустино Асприла

Фаустино Эрнан Асприла Инестроса (ноябри 1969, Тулуа, Колумбия) — футболбози колумбӣ, нимҳимоятгари Ҳамлагар.
Фаусто Дус Сантос

Фаусто Дус Сантос 28 Март 1939, Кодо, Бразилия) — футболбози бразилӣ, ҳамлагар.
Фаусто Гонсалес

Фаусто Гонсалес Сибаха (сентябри 1978, Кесада, Сиудад, Коста Рика) — футболбози коста рикагӣ, дарвозабон.
Фаусто Клинхер

Фаусто Клинхер (ноябри 1976, Куэнка, Эквадор) — футболбози эквадорӣ, муҳофиз.
Фаустино Алонсо

Фаустино Алонсо (феврали 1961, Асунсион, Парагвай) — футболбози парагваӣ, зарбазананда (страйкер).
Фахри Мудаббир

Фахри Мудаббир, Муҳаммад ибни Мансур Муборакшоҳи Қурайшӣ — таърихнигор и форсзабони ходими дарбори Ғазнавиён, Ғуриён, Салтанати Деҳлӣ, муаллифи "Одобу-л-ҳарб ва-ш-шуҷоа" ва "Баҳру-л-ансоб".
Фаустово (ноҳияи Котлаский)

Фаустово — деҳаест дар Русия, ки дар ҳайати ноҳияи Котлаский, вилояти Архангелск медарояд.
Фаусто Грило

Лаутаро Фаусто Грило (20 феврали 1993) — футболбози аргентинӣ, муҳофизи марказӣ.
Фаусто Тиенса

Фаусто Антонио Тиенса Нунйес (январи 1990, Талавера Ла Реал, Испания) — футболбози испанӣ, нимҳимоятгари марказӣ.
Фахри Қаротурк

Фаҳри Собит Корутурк (августи 1903, Истанбул — 12 октябри 1987, Истанбул) — афсари баҳрии дипломат, шашумин президенти Туркия (6 апрели апрели 1980).
Фахриддин Мирзоаҳмадов

Фахриддин Мирзоаҳмадов (02.09.1948, деҳаи Хиштхонаи н. Ашт), доктори илми техникӣ, профессор. Зиндагинома Хатмкардаи факултаи механикаю математикаи Донишгоҳи давлатии Тоҷикистон ба номи В.И. Ленин аст, дар ҳамин ҷо ба сифати ассистенти кафедраи математикаи амалӣ ва ҳисоббарорӣ кор карда, солҳои 1974-1980 аспирант ва ходими илмии Институти кибернетикаи иқтисодии Университети давлатии шаҳри Киев, 1983-1987 дотсенти кафедраи кибернетикаи иқтисодии Донишгоҳи давлатии Тоҷикистон ба номи В.И. Ленин, 1987-1988 сардори шуъбаи илму нашри Вазорати маълумоти олӣ ва миёнаи махсуси Тоҷикистон, 1989-1992 докторанти Институти кибернетикаи АИ Украина, 1993-1994 профессори кафедраи математикаи амалии Донишгоҳи миллии Тоҷикистон, 1995-1997 профессори кафедраи кибернетикаи иқтисодӣ ва омори Донишгоҳи давлатии Хуҷанд, 1998-2004 мутахассиси Маркази идораи лоиҳаи қарзи Вазорати маорифи Тоҷикистон буд. Солҳои 2004-2013 мудирии кафедраи кибернетикаи иқтисодии Донишкадаи иқтисодии Тоҷикистонро ба зимма дошт. Ковиши илмиаш асосан ба кибернетикаи иқтисодии назариявию амалӣ, истифодаи математика дар соҳаҳои гуногуни иқтисодиёт, математикаи назариявию амалӣ, асосҳои маркетинг, автоматикунонӣ ва ғайра бастагӣ дорад. Дар қариб бист симпозиуму конгресс ва конфарон-сияҳои байналмилалии математика ва кибернетикаи иқтисодӣ иштирок ва сухан кардааст. Осор.
Фаусто Луис Моненте Силва

Фаусто Луис Моненте Силва — футболбози бразилӣ, ҳамлагар.
Фахрии Нишопурӣ

Мавлавӣ Шоҳ Абдулқодир Меҳрубон Фахрии Нишобурӣ (Нишопур — 9 сентябр 1730, Ҳиндустон) — яке аз шоир они форсизабони сабки ҳиндӣ дар садаи 12 ҳиҷрӣ буд. 1 Дар бораи ҳаёти Фахрӣ маълумоти зиёде мавҷуд нест, аммо бархе аз ашъори ӯ дар "Тазкераи натоиҷ ал-афкор" гирдоварӣ шудаанд. Намунаи шеър Ба ранги обшор ашкӣ ки миризам садо дорад (Ба ранг: Ба монанд).
Фахрии Ҳиравӣ

Султон Муҳаммад ибни Амирии Фахрии Ҳиравӣ — шоир, адабиётшинос ва тазкиранависи форс-тоҷик. Зиндагинома Бештар дар Ҳирот зиндагӣ ва эҷод мекард. Аз Фахрии Ҳиравӣ асарҳои зерин боқӣ мондаанд: Як асари Фахрии Ҳиравӣ "Саноеъу-л-ҳасан" аз илми бадеъ, қофия ва арӯз баҳс мекунад. Мавзӯи баҳси асари дигари ӯ "Ҳафт кишвар" рӯйдодҳои таърихӣ, афсонаю асотир ва масъалаҳои гуногуни ахлоқист. Фахрии Ҳиравӣ дар ҳаҷми 5000 байт девоне низ мураттаб сохтааст, ки як нусхаи он дар Ганҷинаи дастнависҳои шарқии АМИТ маҳфуз аст.
Фахруддини Роҷӣ

Фахруддини Роҷӣ (—1937) — шоир, хаттот 1, хушнавис ва рӯшанфикри тоҷик. Зиндагинома Фахруддини Роҷӣ соли 1880 дар гузари Зингарони шаҳри Самарқанд дар оилаи шоир Нуриддини Ҳодӣ таваллуд шуда, маълумоти ибтидоиро дар назди падараш мегирад. Азбаски падараш хаттоти хеле хушхат буд, Роҷӣ аз айёми бачагӣ касби хаттотиро меомӯзад. Баробари ин, ба кумаки падар аз илмҳои шеъру шоирӣ ва олами ислом баҳравар мешавад 2. Даргузашт Фахруддини Роҷӣ соли 1937 Роҷӣ ҳам мисли садҳо қурбониёни маориф бо тӯҳмат ба репрессияи сталинӣ гирифтор шуда, дар маҳбусхонаҳои дурдасти Русия беш аз даҳ сол азобу шиканҷа кашид ва дар зери зулми мустабидон берун аз хоки ватан вафот кард. То ҳол ҷойи қабри ӯ маълум нест.
Фахритдин Ҳамрокулов

Фахритдин Маматқулович Ҳамрокулов (6.05.1969) ноҳияи Спитамен, вилояти Суғд) — олим, омӯзгор, номзади илмҳои филологӣ, дотсент. Зиндагинома Соли 1995 Донишгоҳи давлатии Хуҷанд ба номи академик Бобоҷон Ғафуров хатм кардааст. Ихтисос муаллими забон ва адабиёти рус дар мактаби миллӣ. Солҳои 1995-1999 – Омӯзгори кафедраи Инкишофи нутқи шифои хаттии забони руси ДДХ ба номи акад. Б.Ғафуров Солҳои 1999-2007 – Ноибдекани корҳои тарбиявӣ дар факултаи филологияи руси ДДХ ба номи акад. Б.Ғафуров Солҳои 2007-2012 – Декани факултаи филологияи рус Донишгоҳи давлатии Хуҷанд ба номи акад. Б.Ғафуров Солҳои 2012 – 2016 – Муовини декан оид ба таълими факултети филологияи руси Донишгоҳи давлатии Хуҷанд ба номи акад. Б.Ғафуров Аз соли 2016 то ҳоло – Дотсенти кафедраи забони муосири рус ва забоншиносии умумии Донишгоҳи давлатии Хуҷанд ба номи акад. Б.Ғафуров Аз 01.2018 – муовини декан оид ба таълими шуъбаи ғоибонаи факултети филологияи руси Донишгоҳи давлатии Хуҷанд ба номи академик Бобоҷон Ғафуров.
Фахруддавла

Фахруддавла Абулҳасан Алӣ ибни Рукнуддавла (— октябри 997 ё ноябри 997) — фармонравои Рай ва Ҳамадон аз хонадони Оли Бӯя.
Фахробод (деҳа, н. Ваҳдат)

Фахробод — деҳа дар ҷамоати деҳоти Гулистони ноҳияи Ваҳдат. Аз Фахробод то маркази шаҳр 8 км. Аҳолиаш 1319 нафар, тоҷикон.
Фахруддин Алиаҳмад

Фахруддин Алиаҳмад - арбоби давлатии Ҳиндустон, президенти 5-уми Ҳиндустон аз 24 августи 1974 то 11 феврали.
Фахробод (деҳа, н. Хуросон)

Фахробод — деҳа дар ҷамоати деҳоти Фахрободи ноҳияи Хуросон. Аз Фахробод то маркази ҷамоат аз 1 км камтар, то маркази ноҳия 17 км. Аҳолиаш 1855 нафар, тоҷикон.
Фахруддин Қозихон

Фахруддини Қозихон — фақеҳи муҷтаҳид, усулӣ, қозӣ ва аз пешвоёни бузурги фиқҳи ҳанафӣ, муаллифи "Фатовои хония", "ал-Воқеъот" ва "Шарҳи Адабу-л-қузо".